רגע קטן
מתוך בדידות כרתתי ברית של ידידות ; עם השומר של הקניון העירוני ; מתוך עצלות ושיעמום פיתחתי אהבה לכלום ; והבנה שזה זמני ; אני חושב שאנשים שנוהגים להתרגז מהר ; צריכים לספור עד עשר לפחות ; והוא אומר שאנשים שנכנסים אצלו בשער ; צריכים לשים בצד ת'מפתחות ; רגע קצר של הגנה ; רגע קטן של הבנה ; מתוך הרגל אני הולך ומתגלגל ; אל הקניון בכוונה או בטעות ; והוא מעבר לדלפק בודק כל תיק וכל ארנק ; ומחפש שם משמעות ; אני שואל אותו "אם עץ נופל לבד בתוך היער ; ואין שם איש, האם קולו נשמע"? ; והוא אומר שאנשים שנכנסים אצלו בשער ; מרוב מילים, שומעים רק את עצמם ; רגע קצר של הגנה ; רגע קטן ועוד רגע קטן...; 